EU-landene er enige om sanktioner mod Iran efter attentatplaner i Danmark, oplyser udenrigsminister Anders Samuelsen (LA).

EU har formelt besluttet at sætte det iranske Direktorat for Intern Sikkerhed på EU's terrorliste.

- Det er et meget tydeligt signal, vi sender til Iran i dag, siger Samuelsen.

- Den adfærd, de har lagt for dagen med attentater og attentatforsøg i Europa, er fuldkommen uacceptabel. Det vil vi ikke finde os i. Det skal have konsekvenser.